Ministrul Muncii, Lia Olguţa Vasilescu, a comentat violenţele din Piaţa Victoriei, afirmând că protestatarii care au venit cu copii la miting ar trebui să realizeze că sunt „iresponsabili”, pentru că este o „zonă de război”. Ea a afirmat că retrăieşte momentele de la protestul pentru Colectiv, când Guvernul Ponta a demisionat, transmite News.ro.

Foto: InquamPhotos/Octav Ganea

„Cei care au venit cu copiii la miting ar trebui să îşi dea seama că sunt iresponsabili, să îşi scoată copiii din această zonă, care este practic de război", a afirmat Lia Olguţa Vasilescu, la Antena 3.

Ea a spus că „retrăieşte scenariul de la Colectiv” din 2015, provocate de protestele care au dus la căderea Guvernului Ponta, mai ales după incendiul care a avut loc în clubul Bamboo. "Iată un nou incendiu. (...) Mi se pare coincidenţa mult prea mare", a spus ea.